Zviedrijas Grand Prix
Zviedrijas Grand Prix bija sacīkstes Formula 1 čempionātā no 1973. līdz 1978. gadam. Visas sacīkstes tika aizvadītas Skandināvijas autodromā Anderstorpā, Zviedrijā. Visvairāk — divas uzvaras — izcīnīja gan Džodijs Šekters, gan Nikijs Lauda. Pēc Ronija Petersona bojāejas 1978. gada Itālijas Grand Prix interese par Zviedrijas posmu saruka un sacīkstes vairs netika rīkotas.